
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 291  
                                                            din 29 decembrie 2023
pentru prorogarea termenului de valabilitate al Planului Urbanistic General al Municipiului Sighişoara, prevăzut în Hotărârea Consiliului Local Sighişoara nr. 282/20.12.2018 


Consiliul Local al Municipiului Sighişoara, întrunit în ședință extraordinară,

Luând act de proiectul de hotărâre, înregistrat cu nr. 36.918/09.11.2023 și la Consiliul Local Sighișoara cu nr. 41.315/19.12.2023, de referatul de aprobare, înregistrat cu nr. 36.917/09.11.2023, al Primarului municipiului, în calitate de iniţiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările si completările ulterioare; 


Având în vedere prevederile Legii nr. 350/2001 privind amenajarea teritoriului şi urbanismul, cu modificările şi completările ulterioare, cu precădere cele ale art. 46 alin. (1^3) și (1^8) lit. a), coroborate cu prevederile art. 56 alin. (4);

Având în vedere prevederile Legii nr. 303/2015 pentru modificarea art. 46 din Legea nr. 350/2001 privind amenajarea teritoriului şi urbanismul şi a art. II din Ordonanţa de Urgenţă a Guvernului nr. 85/2012 pentru modificarea alin. (1^3) al art. 46 din Legea nr. 350/2001 privind amenajarea teritoriului şi urbanismul;

Având în vedere prevederile art. III din Ordonanţa de Urgenţă a Guvernului nr. 51/2018, prin care termenul prevăzut la art. II din Ordonanţa de Urgenţă a Guvernului nr. 85/2012, se prorogă până la data de 31 decembrie 2023, termen care potrivit prevederilor art. I din Ordonanța Guvernului nr. 33/2023 privind prorogarea unor termene în domeniul urbanismului și al construcțiilor, așa cum a fost prevăzut la art. II din Ordonanţa de Urgenţă a Guvernului nr. 85/2012, se prorogă până la data de 31 decembrie 2026;

Având în vedere prevederile Legii nr. 50/1991 privind autorizarea executării lucrărilor de construcţii, republicată, cu modificările şi completările ulterioare;

Având în vedere prevederile Regulamentului General de Urbanism, aprobat prin Hotărârea Guvernului nr. 525/1996, republicată, cu modificările şi completările ulterioare;

Având în vedere faptul că Planul Urbanistic General al Municipiului Sighişoara a fost aprobat prin Hotărârea Consiliului Local Sighişoara nr. 1/1999 şi că valabilitatea acestuia a fost prelungită ulterior prin Hotărârea Consiliului Local Sighişoara nr. 107/29.11.2012, prin Hotărârea Consiliului Local Sighișoara nr. 12/28.01.2016 și prin Hotărârea Consiliului Local Sighișoara nr. 282/20.12.2018, până la data de 30.12.2023, întrucât potrivit prevederilor Ordonanței de Urgenţă a Guvernului nr. 51/2018, termenul de valabilitate s-a prorogat până la data de 31 decembrie 2023;


Având în vedere prevederile art. I din Ordonanța Guvernului nr. 33/2023 privind prorogarea unor termene în domeniul urbanismului și al construcțiilor, prin care termenul prevăzut la art. II din Ordonanţa de Urgenţă a Guvernului nr. 85/2012, termen prevăzut până la data de 31 decembrie 2023, se prorogă până la data de 31 decembrie 2026;

Având în vedere prevederile art. 7 alin. (13) din Legea nr. 52/2003 privind transparenţa decizională în administraţia publică, republicată, cu modificările și completările ulterioare;

Având în vedere avizul Ministerului Dezvoltării, Lucrărilor Publice și Administrației cu nr. 228.272/18.12.2023, înregistrat la Municipiul Sighișoara cu nr. 41.266/19.12.2023; 
Având în vedere Raportul de specialitate al Arhitectului Șef, înregistrat cu nr. 36.916/09.11.2023, prin care se propune prorogarea termenului de valabilitate al Planului Urbanistic General al Municipiului Sighişoara, prevăzut în Hotărârea Consiliului Local Sighişoara nr. 282/20.12.2018, până la data de 31 decembrie 2026;
Având în vedere avizele favorabile ale comisiilor de urbanism, comerț și juridică;
În temeiul prevederilor art. 129 alin. (2) lit. „c”, alin. (6) lit. „c”, alin. (14), art. 139 alin. (3) lit. „e” și ale art. 196 alin. (1) lit. „a” din Ordonanța de Urgenţă Guvernului nr. 57/2019 privind Codul administrativ, cu modificările și completările ulterioare,

           H O T Ă R Ă Ş T E:

Art. I. Se prorogă termenul de valabilitate al Planului Urbanistic General al Municipiului Sighişoara, prevăzut în Hotărârea Consiliului Local Sighişoara nr. 282/20.12.2018, potrivit prevederilor Ordonanței Guvernului nr. 33/2023 privind prorogarea unor termene în domeniul urbanismului și al construcțiilor, până la data de 31 decembrie 2026. 

Art. II. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Viceprimarul Municipiului Sighişoara, Arhitectul Șef al Municipiului Sighișoara, Direcția Arhitect Șef, Compartimentul Autorizări și Urbanism – Direcția Arhitect Șef și Compartimentul Disciplina în Construcții – Direcția Arhitect Șef din cadrul Municipiului Sighișoara.

Art. III. Prin grija d-nei Bizo Anca, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighişoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.

PREŞEDINTE DE ŞEDINŢĂ,
  

           Tűrk Michaela                 
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu 18 voturi ”pentru” și 1 ”abținere”)
  Prezenta s-a difuzat astfel:
  1 ex. dos. hotărâri;
  1 ex. dos. şedinţă;
  1 ex. Instituţia Prefectului - Judeţul Mureş;
  1 ex. Primar;
  1 ex. Viceprimar;
  1 ex. Secretar General;
  2 ex. Arhitectul Șef;

  1 ex. Direcția Arhitect Șef;
  1 ex. Compartimentul Autorizări și Urbanism – Direcția Arhitect Șef;
  1 ex. Compartimentul Disciplina în Construcții – Direcția Arhitect Șef;
  1 ex. Serviciul Relații Publice și Comunicare;

  1 ex. Biroul Public Cadastru, Topometrie și Administrare Terenuri Agricole și Forestiere;
  1 ex. Biroul Juridic.
14 ex.  
B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 291/29.12.2023

	Operațiuni efectuate
	Data
ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate
□ simplă         □ absolută
□ calificată

	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


